Un grav accident de circulaţie a avut loc, marţi, în jurul orei 23, în Oradea. Un tânăr şofer a intrat cu viteză într-un stâlp. Impactul a fost atât de puternic, încât autoturismul s-a rupt în două.
Doar o minune a făcut ca bărbatul să iasă pe propriile picioare din autoturism, vizibil amețit.
Din fericire, acesta era singur in mașină. Martorii spun că tânărul şofer s-ar fi luat la întrecere cu o altă mașină și nu ar mai fi apucat să se redreseze într-o curbă.
În GALERIA FOTO de mai jos puteți urmări mai multe imagini de la locul accidentului.
››› Vezi galeria foto ‹‹‹Pe imaginile surprinse de camera de bord a unei alte mașini care a trecut prin zonă imediat după impact, se vede cum șoferul iese din mașină și în doar câteva secunde apare și un echipaj de poliție.
Tânărul a fost dus la spital pentru investigații, iar circulația a fost blocată pentru mai bine de o oră.
Polițiștii continuă cercetările la fața locului pentru a stabili cu exactitate cauzele producerii accidentului rutier.